સભામાં ચર્ચા કરતા વિપક્ષી સભ્ય ધવલકીર્તિએ જંબો કદના બજેટને છેતરામણુ જણાવ્યું હતું. વિપક્ષી સભ્ય અયાઝ ઉર્ફે અંજુમ શેખે બજેટ ઉપર ચર્ચા કરતા જણાવ્યું કે સને 2016 કરતા 2017-18માં પાલિકાની આવક 20 કરોડ ઘટી છે તે ચિંતા દર્શાવે છે. બંધ સિલક અને ઉઘડતી સિલકમાં તફાવત કેમ આવે છે. બજેટના આંકડા મળતા જ નથી. વ્યવસાયવેરાની કરોડોની બાકી છે તેનું શું આ સહિતના અનેક સવાલો કર્યા હતા. વિપક્ષી ઉપનેતા પ્રભાબેન વલસાડીયાએ આંગણવાડીની સ્થિતિ, ઈન્દિરા ગાંધીની પ્રતિમાની ખરાબ હાલત, આદિવાસી વિસ્તારમાં ઓછી નાણાંકીય ફાળવણી વિશે રજૂઆતો કરી હતી. ઈકબાલ ઉસ્માની અને પિયુષ ઢીમ્મરે પણ ચર્ચામાં ભાગ લીધો હતો.